Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 1055

(5) A szabadalmi licenciaszerzõdések és a know-how licenicaszerzõdések olyan megállapodások, amelyek révén a szabadalmas vagy know-how-val rendelkezõ vállalkozás („licenciaadó”) engedélyt ad egy másik vállalkozásnak (a „licenciavevõnek”) a licencia tárgyát képezõ szabadalom hasznosítására, vagy átadja a know-how-t, különösen gyártási, használati vagy forgalomba hozatali célból. Az eddig szerzett tapasztalatok alapján meghatározható a közös piac egészére vagy egy részére vonatkozó licenciaszerzõdések olyan típusa, amely a 85. cikk (1) bekezdésének alkalmazási körébe tartozhat, de amely általában úgy tekinthetõ, mint amely eleget tesz a 85. cikk (3) bekezdésében megállapított feltételeknek, amennyiben a szabadalom egy vegyes szerzõdés szerinti licencia tárgyát képezõ technológia céljainak eléréséhez szükséges, illetve amennyiben a know-how — akár a szabadalomhoz kapcsolódik, akár attól független — titkos, lényeges és megfelelõ formában azonosított. Ezeknek a kritériumoknak a célja csupán annak biztosítása, hogy a know-how hasznosításának engedélyezése vagy a szabadalmi licencia megadása indokolttá tegye a versenykorlátozó kötelezettségek csoportmentesítését. Ez nem érinti a feleknek azt a jogát, hogy a szerzõdésbe más kötelezettségeket, így például licencdíjfizetési-kötelezettséget is belefoglaljanak akkor is, ha a csoportmentesség már nem áll fenn.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes